પહેલાં માત્ર ઑઇલ-બેઝ્ડ ફાઉન્ડેશન મળતાં હતાં, પણ હવે તમને ઘણા નવા-નવા પ્રકારનાં ફાઉન્ડેશન મળે છે જેમાં સૌથી સારું ફાઉન્ડેશન છે વૅક્સ-બેઝ્ડ ફાઉન્ડેશન. જેમ મીણબત્તી ગરમ થાય એટલે પીગળે અને ઠંડી થાય એટલે જામી જાય એવી રીતે વૅક્સ-બેઝ્ડ ફાઉન્ડેશન છે. જેમ-જેમ એને સ્કિન પર ઘસતા જશો એમ-એમ એના ઘર્ષણથી જે હીટ પેદા થશે એનાથી વૅક્સ-બેઝ્ડ ફાઉન્ડેશન પીગળવા લાગશે. એના લીધે તમે એને સ્મૂધલી તમારી સ્કિન પર અપ્લાય કરી શકો છો. જ્યારે તમે એને ઘસવાનું બંધ કરશો તો ત્યારે એ ઠંડું થઈને થીજી જશે. આના સિવાય પર્ફ્યુમ ફાઉન્ડેશન પણ માર્કેટમાં મળે છે. એ વાપરવાથી ફાઉન્ડેશનમાંથી તમને ગંદી સ્મેલ ન આવે. એ સિવાય સિલિકૉન ફાઉન્ડેશન પણ માર્કેટમાં મળે છે. અત્યારે HD એટલે કે હાઇ ડેફિનિશન ફાઉન્ડેશન દરેકની પહેલી પસંદ છે. બ્યુટિશ્યન મીના મકવાણા કહે છે, ‘આજે બૉલીવુડ હોય કે હૉલીવુડ, બધા મેકઅપ આર્ટિસ્ટ HD ફાઉન્ડેશન વાપરે છે. અમે પણ અમારી મેકઅપ-કિટમાં આ જ ફાઉન્ડેશન સામેલ કર્યું છે. આ ફાઉન્ડેશન બીજા કરતાં લૉન્ગ-લાસ્ટિંગ છે. બીજું, આનાથી તમારા ફેસ પર જે પણ ખામી છે એ બધી ખામી છુપાઈ જાય છે. આનો બેઝ સ્ટ્રૉન્ગ હોય છે.’